b"\n_START_ARTICLE_\nVariegaci\xc3\xb3\n_START_PARAGRAPH_\nVariegaci\xc3\xb3 o m\xc3\xa9s correntment fulles variegades o la denominaci\xc3\xb3 cient\xc3\xadfica de Variegata, \xc3\xa9s l'aparen\xc3\xa7a de zones diferentment colorejades en les fulles, i de vegades en les tiges, de les plantes. Aquesta coloraci\xc3\xb3 pot tenir el seu origen en diverses causes. Algunes variegacions es consideren atractives i ornamentals i els jardiners tendeixen a mantenir-les i reproduir-les. _NEWLINE_De vegades es fa servir aquest terme per a referir-se a la zonaci\xc3\xb3 de colors en flors i minerals.\n_START_SECTION_\nVariegaci\xc3\xb3 producte d'una quimera\n_START_PARAGRAPH_\nLes plantes que presenten una variegaci\xc3\xb3 quim\xc3\xa8rica s\xc3\xb3n quimeres amb diferents caracter\xc3\xadstiques gen\xc3\xa8tiques en els seus teixits. La manca de clorofil\xc2\xb7la en alguns teixits provoca variegaci\xc3\xb3 amb zones emblanquinades o engroguides en les fulles, en contrast amb el teixit normal que \xc3\xa9s verd. _NEWLINE_En un tipus com\xc3\xba d'aquesta variegaci\xc3\xb3, la part del meristema que produeix teixit epitelial perd la capacitat de produir cloroplasts. l'orla de les fulles pot ser composta per c\xc3\xa8l\xc2\xb7lules provinents nom\xc3\xa9s d'aquest teixit meristem\xc3\xa0tic, provocant el descoloriment d'eixa zona de la fulla. _NEWLINE_Existeixen altres tipus dins d'aquesta variegaci\xc3\xb3, depenent dels teixits afectats. En alguns casos, la variegaci\xc3\xb3 \xc3\xa9s inestable i la planta pot tornar a un aspecte totalment verd; en altres casos, \xc3\xa9s estable, no canviant en condicions normals._NEWLINE_Com la variegaci\xc3\xb3 \xc3\xa9s deguda a la pres\xc3\xa8ncia de dos teixits vegetals, la propagaci\xc3\xb3 de les plantes variegades ha de ser feta usant un m\xc3\xa8tode vegetatiu que preservi els dos tipus de teixit. Sovint es fa a partir del creixement del verticil, com el tallar tiges i l'empelt no es pot fer reproduint a trav\xc3\xa9s de les arrels.\n_START_SECTION_\nVariegaci\xc3\xb3 deguda a efectes de reflexi\xc3\xb3\n_START_PARAGRAPH_\nAlguns tipus de variegaci\xc3\xb3 es deuen a efectes visuals de reflexi\xc3\xb3 f\xc3\xadsica de la llum en la superf\xc3\xadcie foliar. Aix\xc3\xb2 passa quan hi ha una capa d'aire sota l'epidermis, cosa que fa una reflexi\xc3\xb3 blanca o platejada. El g\xc3\xa8nere Pilea \xc3\xa9s um exemple de plantes dom\xc3\xa8stiques que ho representen. Les fulles de Cyclamen hederifolium tamb\xc3\xa9. _NEWLINE_La pres\xc3\xa8ncia de p\xc3\xa8ls a les fulles tamb\xc3\xa9 fan un efecte de reflexi\xc3\xb3 per exemple en el g\xc3\xa8nere Begonia. _NEWLINE_En la planta espont\xc3\xa0nia anomenada card mari\xc3\xa0 Silybum marianum, es presenta una variegaci\xc3\xb3 natural en els nervis de la fulla.\n_START_SECTION_\nVariegaci\xc3\xb3 causada per altres pigments\n_START_PARAGRAPH_\nUna causa comuna de variegaci\xc3\xb3 \xc3\xa9s la pres\xc3\xa8ncia d'altres pigments, com antocianina, emmascarant el pigment verd. Freq\xc3\xbcentment, aquesta variegaci\xc3\xb3 s'est\xc3\xa9n per tota la fulla, tornant-la vermella o rosa. Apareixen marques a esp\xc3\xa8cies de tr\xc3\xa8vols, Bromeliaceae, Pelargonium,Oxalis i Coleus.\n_START_SECTION_\nVariegaci\xc3\xb3 patol\xc3\xb2gica\n_START_PARAGRAPH_\nInfeccions de virus poden causar l'aparici\xc3\xb3 de determinats patrons en la superf\xc3\xadcie de la fulla. Els patrons s\xc3\xb3n sovint caracter\xc3\xadstics de la infecci\xc3\xb3 permetent-ne la seva identificaci\xc3\xb3. Exemples en s\xc3\xb3n el virus del mosaic que fan un efecte de mosaic en les fulles. Algunes d'aquestes malalties s\xc3\xb3n prou greus perqu\xc3\xa8 la planta no sobrevisqui i per aix\xc3\xb2 no interessen a la jardineria._NEWLINE_La variegaci\xc3\xb3 produ\xc3\xafda pel virus de la variegaci\xc3\xb3 dels c\xc3\xadtrics CCV tamb\xc3\xa9 \xc3\xa9s molt t\xc3\xadpica i representa una malaltia molt perjudicial. _NEWLINE_El simptomes de defici\xc3\xa8ncia de nutrients poden causar un engroguiment temporal o variable en zones espec\xc3\xadfiques de la fulla per exemple aix\xc3\xb2 passa quan manca ferro i magnesi.\n_START_SECTION_\nVariegaci\xc3\xb3 en plantes de jard\xc3\xad\n_START_PARAGRAPH_\nLes plantes variegades s\xc3\xb3n molt apreciades des de fa molt de temps en l'horticultura ornamental, ja que la variegaci\xc3\xb3 d\xc3\xb3na un efecte m\xc3\xa9s suau que la disposici\xc3\xb3 de grups de plantes completament verdes. Hi ha llibres especialitzats en aquesta mat\xc3\xa8ria."